Source: https://sportgalati.com/2019/02/victorie-importanta-pentru-csm-phoenix-csu-la-constanta.html
Timestamp: 2019-02-20 04:58:17+00:00

Document:
Victorie importantă pentru CSM Phoenix CSU la Constanța | Sport Galati
Acasă Baschet Victorie importantă pentru CSM Phoenix CSU la Constanța
Victorie importantă pentru CSM Phoenix CSU la Constanța
Echipa masculină de baschet CSM Phoenix CSU Galați își păstrează șansele de accedere în play-off-ul Ligi Naționale. Formația gălățeană a câștigat al doilea meci disputat în deplasare în Grupa Galbenă. Gălățenii s-au impus cu scorul 79-62, la Constanța, pe terenul celor de la ABC Athletic.
La fel ca în precedentele jocuri din acest sezon formația gălățeană a început mai greu meciul și a cedat primul parțial cu scorul 15-10. Secvența secundă a fost începută de gălățeni cu un parțial 13-0 cu care au trecut la conducerea jocului. La pauza mare gruparea gălățeană a intrat în avantaj, scor 39-27. La reluare CSM Phoenix CSU a cedat sfertul trei cu scorul 13-22, iar înaintea sfertului decisiv gălățenii mai aveau avans doar de trei puncte. Echipa din Constanța s-a ținut aproape de gălățeni în debutul ultimei secvențe. Chiar dacă Vlad Corpodean a desprins CSM Phoenix CSU la 5 puncte, gazdele au replicat și au revenit la o posesie cu 7 minute înainte de final. În decurs de un minut gălățenii au marcat o triplă, prin Miller, o dublă prin Dordevic, și două libere, Miller, cu care s-au desprins la +10 avans decisiv.
Cu 22 de puncte marcate Phillip Miller a fost cel mai bun marcator de la CSM Phoenix CSU. Miller a fost secundat de conaționalul său Mark Dorris cu 20 de puncte. Ceilalți marcator de la CSM Phoenix CSU au fost: Vlad Corpodean 12p, Marko Perovic 10p, Nebojsa Dukity 8p, Vladimir Dordevic 4p, Dorde Dzeletovic 3p.
CSM Phoenix CSU este pe locul 4 în clasamentul Grupei Galbene cu 2/2 la general. După o pauză în care echipa națională va juca cu Macedonia, CSM Phoenix va juca următorul meci pe teren propriu, 2 martie, cu liderul la zi din Grupa Galbenă CSO Voluntari 3/1 la general.
Articolul precedentÎnfrângere în minimum de seturi la Bacău pentru CSU Belor
Următorul articolUnited debutează luni în Cupă
Top 10 LNBM – obiectivul CSM Phoenix CSU în acest sezon
Vlad Corpodean: ”Am vrut să luptăm pentru accederea în play-off”
CSM Phoenix CSU a pierdut cu Dinamo

References: CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 

CSM